**מבחן מסכם בתלמוד – מחצית א**

**חלק א – שאלות הבנת הגמרא – ענה על חמש מבין שבע השאלות שלפניך (5X12 = 60 נק')**

1. **יאוש שלא מדעת**

א. הסבר את המקרה שבו חולקים אביי ורבא ואת הסברות של שניהם.

ב. מתי הם לא יחלקו? הבא את שני המקרים והסבר מדוע לא יחלקו בהם.

1. **סימן העשוי להידרס**

א. מהי מחלוקת רבה ורבא בפירוש המשנה ומהי המחלוקת העקרונית ביניהם?

ב. הראה בצורת טבלה כיצד רבה יסביר את דיני כריכות ואלומות וכיצד רבא רבה יסביר אותם.

1. **רוב במציאה**

א. הסבר במילים שלך את דברי ר' שמעון בן אלעזר בתחילת הסוגיה.

ב. ת"ש המוצא מעות בבתי כנסיות – מה ניסו ללמוד מתא-שמע זו וכיצד הסבירה הגמרא את התא-שמע הזו למסקנה?

1. **קב בארבע אמות**

א. הסבר את אחת משאלות רבי ירמיה.

ב. מהי תשובת הגמרא לשאלותיו? ומהי פסיקת הרמב"ם בשאלות אלו?

1. **סלע שנפל**

א. לפי רב נחמן, מדוע יש הבדל בדין אם ראה סלע שנפל משניים או משלושה?

ב. באילו עבירות עובר מי שראה סלע שנפלה ונטל אותה על מנת לגוזלה?

1. **טביעת עין של תלמידי חכמים**

א. באילו שלושה מקרים תלמידי חכמים ישנו מהאמת ומדוע? – היעזר ברש"י.

ב. ספר את סיפור מר זוטרא חסידא וכתוב מדוע הוא מופיע כאן בסוגיה.

1. **גפה ואשפה**

א. הגמרא מסבירה כי המשנה דיברה על גוזלות מקושרין בכנפיהן ומדדין. הסבר מדוע זה ספק הינוח ומה הדין במקרה זה?

ב. מתי מכריזים על כלי טמון באשפה ומתי לא נוגעים בו? – הבא את תשובות רב זביד ורב פפא.

**חלק ב – ביאור מושגים – הסבר בקצרה ארבעה מבין ששת המושגים שלפניך (4X5 = 20 נק'):**

1. כלי אנפוריא
2. מצבי החבית – רשום, פתוח ומציף
3. מכנשתא דבי דרי
4. לימא כתנאי
5. אין מעבירין על האוכלין
6. זוטו של ים ושלוליתו של נהר

**חלק ג – פסיקת הלכה – פסוק בארבעה מבין ששת המקרים שלפניך (4X5 = 20 נק'):**

1. מצא מעות כאבני בית קוליס
2. מצא מטבעות על גבי השולחן של השולחני
3. אשפה שאינה עשויה לפנות ונמלך עליה לפנותה
4. מצא שני כלים חדשים שלא שבעתן העין
5. כדי יין וכדי שמן לפני שנפתחו האוצרות
6. סכין מונחת על הכותל, הכת פונה לרשות הרבים